**НАРОДНО ЧИТАЛИЩЕ „ГЕО МИЛЕВ-1936 г.” – с. ЧЕПИНО**

**Община Ковачевци, област Перник**

**e-mail:chitalistecepino@abv.bg**

**ОТЧЕТ**

**за дейността на НЧ „Гео Милев-1936 г.“ – с. Чепино**

**за 2023 г.**

На 13.01.2023 г. от 18.00 часа на площада в село Чепино, огласян от звъна на сладкогласните ни чанове, сурвакарите запалиха ритуалния огън характерен за празника „Сурова“. Да съпреживеем празника и да се повеселим заедно тази година наши гости бяха групите от селата Лобош, Гигинци, Габров дол и Долна Секирна. За доброто настроение на публиката се грижеше оркестър и до среднощ се извиваха кръшни хора. След двугодишно прекъсване поради наложените противоепидемиологични мерки свързани с COVID-19 на 14.01.2023 г., групата поднови обичая обхождане на къщите в селото.

Празник, който се радва на особена почит от местните жители е Денят на родилната помощ – по-известен като Бабин ден. В седмицата на Сирни заговезни буйни огньове озариха небето над селото празнувайки обичая „Прошка“. Поздравихме се по повод 1-ви март – Ден на самодееца и на мартеницата. Отбелязването на Националния празник 3-март повиши националното ни самочувствие. В тесен състав отпразнувахме международния Ден на жената, отдавайки заслужена почит на възрастните жени от селото. Съвместно с църковното настоятелство спазихме традицията на „Умни петък“ /петъка след Великден/ да сме на Чепинския манастир – „Свети Пророк Илия“.

Отбелязахме годишнините на патрона на читалището ни - 128 г. от рождението и 98 г. от смъртта на Гео Милев. Повеселихме се на земляческия събор по повод Илинден в землището на Чепински манастир „Свети Пророк Илия“. Съвместно с църковното настоятелство раздадохме курбан за здраве. На възрастните хора, за които беше непосилно да дойдат на манастира курбан беше занесен до дома им. С чувство на благодарност, почит и преклонение към възрастните хора почетохме международният им ден. Припомнихме си и отдадохме заслужена почит на народните будители. Завършихме годината с коледни и новогодишни празници.

ЧИТАЛИЩЕН СЕКРЕТАР:

 /М. Иванова/